Document ID: 32007D0097

RÅDETS AFGØRELSE
af 12. februar 2007
om ændring af afgørelse 1999/70/EF om de nationale centralbankers eksterne revisorer for så vidt angår de eksterne revisorer for Banco de España
(2007/97/EF)
RÅDET FOR DEN EUROPÆISKE UNION HAR -
under henvisning til protokollen om statutten for Det Europæiske System af Centralbanker og Den Europæiske Centralbank, knyttet som bilag til traktaten om oprettelse af Det Europæiske Fællesskab, særlig artikel 27.1,
under henvisning til henstilling ECB/2006/18 af 13. november 2006 fra Den Europæiske Centralbank til Rådet for Den Europæiske Union om de eksterne revisorer for Banco de España (1), og
ud fra følgende betragtninger:
(1)
Regnskaberne for Den Europæiske Centralbank (ECB) og for de nationale centralbanker skal revideres af uafhængige eksterne revisorer, der indstilles af ECB's Styrelsesråd og godkendes af Rådet.
(2)
I henhold til artikel 4, stk. 2, i lov 13/1994 om Banco de Españas uafhængighed og artikel 29, stk. 3, og artikel 31 i bankens forretningsorden revideres Banco de Españas regnskaber af uafhængige eksterne revisorer som fastsat i artikel 27 i protokollen om statutten for Det Europæiske System af Centralbanker og Den Europæiske Centralbank og i overensstemmelse med lov 19/1988 om revision af regnskaber (2) for så vidt angår revisorernes valgbarhed, mandat og rotation.
(3)
Mandatet for Banco de España's nuværende eksterne revisorer udløber ved afslutningen af revisionen for regnskabsåret 2005. Det er derfor nødvendigt at udnævne eksterne revisorer fra begyndelsen af regnskabsåret 2006.
(4)
Banco de España har valgt Deloitte, S.L. som sin eksterne revisor for regnskabsårene 2006-2008. Mandatet kan forlænges for et år ad gangen indtil udgangen af regnskabsåret 2012.
(5)
Efter ECB's opfattelse opfylder den eksterne revisor, som Banco de España har valgt, de nødvendige betingelser for udnævnelse, og styrelsesrådet anbefaler derfor, at Deloitte S.L. udnævnes for regnskabsårene 2006-2008, og mandatet kan forlænges for et år ad gangen indtil udgangen af regnskabsåret 2012.
(6)
ECB's Styrelsesråds henstilling bør følges og afgørelse 1999/70/EF (3) ændres i overensstemmelse hermed -
TRUFFET FØLGENDE AFGØRELSE:
Artikel 1
Artikel 1, stk. 3, i afgørelse 1999/70/EF affattes således:
»3. Deloitte S.L. godkendes hermed som eksterne revisorer for Banco de España for regnskabsårene 2006-2008.
Mandatet vil derefter kunne forlænges for et år ad gangen indtil udgangen af regnskabsåret 2012.«
Artikel 2
Denne afgørelse meddeles Den Europæiske Centralbank.
Artikel 3
Denne afgørelse offentliggøres i Den Europæiske Unions Tidende.
Udfærdiget i Bruxelles, den 12. februar 2007.

Labels: 2
4
9
18